Vplyv wellness a pohlavného styku na meškanie menštruácie: Možné príčiny
Dobrý deň chcela by som sa opýtať ohľadom toho,že mi mešká ms už 5.deň a či to môže byt z toho ,že som bola na wellnesse v saunach bazénoch a vyrivke. Mala som aj pohlavný styk s ochranou a som si istá na 100% že nepraskol ani nič pretože som to kontrolovala poriadne. Vopred Dakujem za odpoved.
Dobrý deň,
ďakujeme za Vašu otázku.
Meškanie menštruácie môže mať viaceré príčiny. Medzi najčastejšie príčiny meškania menštruácie patrí okrem tehotenstva aj stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Súvis prípadnej gynekologickej infekcie nie je preto vzhľadom na pobyt vo wellnesse vylúčený.
Konkrétnu príčinu meškania menštruácie však môže určiť len gynekológ na základe vyšetrenia. Pokiaľ sa nástup menštruácie oneskorí o viac ako týždeň, alebo sa vyskytú akékľvek ťažkosti, obráťte sa na gynekológa.
Prajem pekný zvyšok dňa.
S pozdravom
PharmDr. Veronika Kiabová